ठाकुरप्रसाद लामिछाने 
जिल्ला कार्यसमिति सदस्य, नेपाल शिक्षक संघ चितवन
नेपाल शिक्षक सङ्घ यस्तो होस् ।
देशभर छरिएर रहनुभएका तमाम नेपाल शिक्षक संघमा आबद्ध शिक्षकहरूमा जयनेपाल🙏🙏🙏
आजको यो अवस्थामा ल्याउन अहोरात्र खट्नु हुने अग्रज नेतृत्वगणप्रति सम्मान व्यक्त गर्दछु । प्रजातान्त्रिक अभ्यास र चिन्तनलाई सिरोधार्य गर्ने पार्टी नेपाली कांग्रेसको शुभेच्छुक संस्था नेपाल शिक्षक संघको सदस्य हुन पाएकोमा गर्व गर्दछु । यस संस्थालाई चलायमान बनाउन र शिक्षकका माग मुद्दालाई स्थापित गर्न नेपाल शिक्षक संघले लिएको अग्रसरता लोभ लाग्दो छ र त आजसम्म हामीले गर्व गर्न पाएका छौं । अबका दिनमा पनि हाम्रो संस्थालाई अझ बलियो बनाई लैजानुपर्नेछ ।
 यसका लागि सर्वप्रथम संगठन मजबुत बनाउनुपर्छ । संगठन सुदृढीकरण गर्न यो मेरो मान्छे यो उसको मान्छे भन्ने मान्यतालाई नेतृत्वदेखि नै सुधार गर्दै लैजानुपर्छ । प्रजातान्त्रिक विचार बोकेको संस्थामा नेतृत्व चयन प्रक्रियामा कोही विजय हुन्छन् त कोही पराजित पनि तर विजय हुनेमा उन्माद र पराजित हुनेमा नैरास्यता जबसम्म रहन्छ, तबसम्म संस्था चलायमान हुन सक्दैन । जिल्लाभर विभिन्न विद्यालयमा कार्यरत शिक्षकहरुलाई हाम्रो काम देखेर लोभिएर अन्य संघ संगठनका सदस्यता लिएकालाई समेत हाम्रो यो संस्थाको सदस्यता लिन रहर जागोस् । जिल्लाभर रहेका नेपाल शिक्षक संघमा आबद्ध शिक्षकहरूलाई चलायमान बनाउन संगठन मजबुत र बलियो बनाउन प्रत्येक पालिका कार्यसमितिलाई पूर्णता दिने, प्रत्येक वार्ड कार्यसमितिलाई पूर्णता दिने वा गठन गर्ने, प्रत्येक विद्यालयमा विद्यालय समिति गठन गर्ने काम भएको छ त ? सर्वप्रथम यसमा सबैको ध्यान जाओस् । प्रत्येक विद्यालयमा शिक्षक संघमा आबद्ध शिक्षकले म नेपाल शिक्षक संघको सदस्य हुँ, भनेर गर्व गरोस् । हामी यसैमा कतै चुक्यौ कि! यसरी संगठन गरेर हरेक शिक्षकलाई जिम्मेवारी दियौँ भने संगठनप्रति अझ बढी आस्था हुने थियो ।

संगठन बनाइसकेपछि यसलाई जलमल गर्न समय समयमा प्रशिक्षणको आवश्यकता पर्दछ । प्रत्येक वर्ष हुने प्रतिनिधि सभा जसरी नै अग्रज, दिग्गज व्यक्तित्वबाट प्रशिक्षण कार्यक्रम राख्नु पर्छ जसले सबै शिक्षकलाई एक आपसमा नजिक बनाओस् र संगठनको मर्मलाई हरेकले आत्मसात गरुन् ।

नेपाल शिक्षक संघमा आबद्ध सबै सदस्यलाई संरक्षण गर्नु अर्को महत्वपूर्ण पाटो हो । विभिन्न फरक संगठनका प्रशासकबाट पेलिनुपर्ने, राजनीतिक पूर्वाग्रहको चपेटामा पर्नुपर्ने, अवसरबाट वञ्चितीकरणमा पर्नुपर्ने भएको हुनसक्छ जब प्रत्येक विद्यालयसम्म संगठन पुग्छ तब मात्र यी कुराहरु बाहिर ल्याउन सहज हुन्छ । अनि नेतृत्वले यसको हल गर्न पहल कदमी गरोस् । ताकि नेपाल शिक्षक संघ बन्दा उसलाई गर्व होस् । ती जो पीडित शिक्षक छन् तिनीहरूको पक्षमा नेतृत्वले पक्षीकरण गरोस् । यी कार्यहरु भएमा अझ सदस्यता बढ्छ भन्ने ठान्दछु । हाम्रा शिक्षक साथीहरु कुन कुनामा दुःख पाएका छन्, सरुवा हुन सकेका छैनन्, नेतृत्वको नजिक हुन सकेका छैनन्, तिनीहरुलाई हामीले प्राथमिकता दिनु नै आजको प्रमुख मुद्दा बन्नुपर्छ । 
कुनै एउटै शिक्षक संघ, महासंघ, ट्रेड युनियनका बिभिन्न पदमा मनोनित वा निर्वाचित भएर पदासिन हुने कोही संगठनको लागि काम गरिरहेको छ उ चाहिँ सधैं पछाडि परिरहनुपर्ने नहोस् । ताकि सबैले म पनि छु है भन्ने संगठनप्रतिको अपनत्व वृद्धि होस् । 
पार्टीको कठपुतली भएर शिक्षकको हित हुन्छ भन्ने म ठान्दिन । कतिलाई तितो पनि लाग्न सक्छ ।
हामी शिक्षकमा पनि चरित्र चाहिँ राम्रो हुनुपर्छ । सरुवाका नाममा कहिँ कतै कुनै पनि प्रकारका चलखेल हुनु हुँदैन । सरुवामा सिफारिस गर्दा अन्य संगठनका मान्छेलाई सदस्यता कटाएर प्रवेश गराउने कतै पनि नहोस् ती त भाडाका मान्छे हुन् आफ्नो स्वार्थ पूरा भएपछि अर्कै घरमा सर्छन् हाम्रो मान्छे दुखित बनाएर संस्था बलियो हुँदैन, हामी आफै जुधेर संघ बलियो हुँदैन यो त यसको यसले पो सिफारिस गरेको त्यो त कहाँ हाम्रो मान्छे हो र ? भन्ने मनोदशा र आपसमा टुट र फुटले गर्दा हामी बलियो भएका ठाउँमा हाम्रो साथी अवसरबाट वञ्चित भएका त छैनन् ? यसतर्फ नेतृत्वगणको ध्यान जाओस् । छाती फराकिलो बनाउ ताकि सबै अटाउन । यो सानो मान्छेले भनेको किन मान्ने हो र ! यसलाई के थाहा छ र ! सानो पदको मान्छे भन्ने कुदृष्टिबाट सबै मुक्त भई अगाडि बढौं । आज हामीमा को भन्दा को कम भन्ने टकराब रह्यो भने भोलि हाम्रो अस्तित्व समाप्त हुन सक्छ विगतमा कसले के गर्यो होइन वर्तमानमा हामीले के गर्यौ भन्ने मुख्य कुरा हो यसैलाई आत्मसात गर्दै अघि बढौं सबैको हित हुनेछ । जय नेपाल 🙏🙏
